Kedves Kollégák!

Ahogy arról korábban értesítettük a BME kiemelt középiskolai partnereit, **BME** **MIssion Possible (*BME MIP*)** program néven új, részismereti képzést indítunk középiskolai diákoknak, az egyetemi matematika és fizika tanulmányokra való felkészítés, az egyetemi felvételi és a sikeres egyetemi tanulmányok támogatása érdekében.

A képzés 2025. október legvégétől 2026. április végéig a BME TTK szervezésében 11., 12. és 13. osztályos gimnazistáknak, szakközépiskolásoknak, technikumi tanulóknak szól, **felkészítő, tudásmegerősítő céllal**.

A BME MIssion Possible program **72 órában**, **jelenlétben vagy online** végezhető **fizika és/vagy matematika** kurzust tartalmaz. A sikeres teljesítést tárgyanként a BME Felvételi szabályzata szerinti **intézményi felvételi pont**tal jutalmazzuk. A **teljesített kurzusok**a BME bármely szakára történő felvételt követően, az egyetemi tanulmányok során **egyetemi kreditekkel ismertethetők majd el.** A program önköltséges, **1000 Ft/ tanóra** díjjal, azaz egy tantárgyi komplett program ára **72 000 Ft** (a 2025 őszi félévre 36.000 Ft, a 2026 tavaszi félévre szintén 36.000 Ft megoszlásban kell a tanfolyami díjat befizetni, mindkét esetben az aktuális félévben, a tanulandó tantárgy felvételekor).

Az oktatás differenciáltan folyik, mindenkit a saját tudásszintjéről kívánunk eljuttatni oda, hogy sikeres érettségit tegyen és egyetemistaként jól teljesítse a matematika és/vagy fizika tudást igénylő kurzusokat. A BME MIssion Possible program tehát nemcsak az egyetemi felvételire készít fel, hanem az egyetemi tanulmányok sikeres teljesítését, **a BME-n való jövőbeli bennmaradást is segíti**. Az egyéni tanulási utak kialakításában a **mesterséges intelligencia is támogatja**a tanulók haladását. Az előadásokat a BME egyetemi oktatói tartják, és azt kiegészítik **fakultatív események** is.

A *BME MIP* programmal kapcsolatos információk az alábbi weboldalon érhetők el:

<http://missionpossible.ttk.bme.hu/>

A képzés foglalkozásainak időpontjai az alábbiak szerint alakulnak:

**Matematika:**

* *Csütörtök 16:00 -19: 30, BME H46 terem*, jelenléti + online foglalkozás
* *Péntek 16:00 -19: 30, BME H46 terem*, jelenléti + online foglalkozás  
  ([BME H46, H épület](https://www.google.com/maps/place/BME+H+%C3%89p%C3%BClet/@47.4782655,19.0591616,515m/data=!3m1!1e3!4m10!1m2!2m1!1sH+%C3%A9p%C3%BClet+Budapest+Egry+J%C3%B3zsef+u.+1111!3m6!1s0x4741dc534e322445:0x6626b5f5b4fbf3c4!8m2!3d47.478039!4d19.0580757!15sCihIIMOpcMO8bGV0IEJ1ZGFwZXN0IEVncnkgSsOzenNlZiB1LiAxMTExkgEKdW5pdmVyc2l0eaoBYBABKg4iCmggw6lww7xsZXQoFzIfEAEiG9aa_cj5TJeo1pqD1D6O5-2El2GPevU82-krMDIrEAIiJ2ggw6lww7xsZXQgYnVkYXBlc3QgZWdyeSBqw7N6c2VmIHUgMTExMeABAA!16s%2Fg%2F11c1p43psn?hl=hu-HU&entry=ttu&g_ep=EgoyMDI1MTAxNC4wIKXMDSoASAFQAw%3D%3D) - 1111 Budapest, Egry József utca 1., H épület 4. emelet 46. terem)

**Fizika:**

* *Kedd 16:00-19:30, BME F29 terem*, jelenléti + online foglalkozás
* *Szombat 9:00-12:30, BME F29 terem*, jelenléti + online foglalkozás  
  ([BME F29 terem](https://maps.app.goo.gl/fYy4282KBPZsi8NSA) – 1111 Budapest, Budafoki út 8.)

A foglalkozásokon mind jelenlétben a helyszínen, mind online lehetséges részt venni. Az oktatási anyagok és a gyakorló feladatok online megosztásra kerülnek a program résztvevőivel.

A képzés résztvevői a BME-vel hallgatói jogviszonyba kerülnek, és már most, a középiskolai tanulmányaik alatt egyetemi krediteket gyűjthetnek.

Jelenleg már nyitva van az a **regisztrációs felület**, amin a résztvevő diákok BME MIP programban való részvételükhöz szükséges adatokat adhatják meg és regisztrálhatnak a BME hivatalos hallgatói nyilvántartó rendszerébe:

<https://regisztracio.bme.hu/bme-mission-possible>

A kitöltéskor figyelni kell arra, hogy mindent szabályosan (a jelentkező diák okmányaival alátámasztható módon) adjanak meg. A BME MIP programba való felvétellel a diákok bekerülnek a BME hallgatói körébe, a BME-n hallgatói jogviszonyuk jön létre.

**A most jelentkező diákok számára a regisztrációs határidő: 2025. október 31. éjfél.**

A regisztrációt követően a BME tanulmányi osztálya fogja felvenni a kapcsolatot a jelentkezőkkel, a beiratkozással összefüggő teendőket (a fizetési kötelezettséget is) ők jelzik majd a diákok felé.

További kérdés esetén az alábbi elérhetőségeken szívesen válaszolunk:

[mip@ttk.bme.hu](mailto:mip@ttk.bme.hu)

+36 30 999 4376 – Esztergályos-Vaczó Júlia

**Örömmel vesszük, ha továbbadják diákjaiknak és kollégáiknak a fenti információkat.**

Budapest, 2025. október 22.

Köszönettel:

               Prof. Dr. Aszódi Attila

               BME TTK Dékán

               nevében

Üdvözlettel:

Esztergályos-Vaczó Júlia

**Budapesti Műszaki és Gazdaságtudományi Egyetem**

**Természettudományi Kar** – gazdasági dékánhelyettes

Nukleáris Technikai Intézet

H-1111 Budapest, Műegyetem rakpart 3.

H-1518 Budapest, Pf. 91.

E-mail: [vaczo.julia@ttk.bme.hu](mailto:vaczo.julia@ttk.bme.hu)

Telefon: +36 30 999 4376